Document ID: 32009R0322

KOMISIJAS REGULA (EK) Nr. 322/2009
(2009. gada 20. aprīlis)
par pastāvīgu atļauju izmantot dažas dzīvnieku barības piedevas
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1970. gada 23. novembra Direktīvu 70/524/EEK par barības piedevām (1) un jo īpaši tās 3. pantu un 9.d panta 1. punktu,
ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (2) un jo īpaši tās 25. pantu,
tā kā:
(1)
Regulā (EK) Nr. 1831/2003 noteikts, ka piedevu lietošanai dzīvnieku ēdināšanā vajadzīga atļauja.
(2)
Regulas (EK) Nr. 1831/2003 25. pantā paredzēti pārejas posma pasākumi attiecībā uz barības piedevu izmantošanas atļaujas pieteikumiem, kas iesniegti atbilstīgi Direktīvai 70/524/EEK pirms Regulas (EK) Nr. 1831/2003 piemērošanas dienas.
(3)
Atļaujas pieteikumi piedevām, kas norādītas šīs regulas pielikumos, tika iesniegti pirms Regulas (EK) Nr. 1831/2003 piemērošanas dienas.
(4)
Sākotnējās piezīmes par šiem pieteikumiem saskaņā ar Direktīvas 70/524/EEK 4. panta 4. punktu Komisijai ir iesniegtas pirms Regulas (EK) Nr. 1831/2003 piemērošanas dienas. Tādēļ minētie pieteikumi jāizskata saskaņā ar Direktīvas 70/524/EEK 4. pantu.
(5)
Ar Komisijas Regulu (EK) Nr. 358/2005 (3) piešķīra pagaidu atļauju dējējvistu barībā izmantot no Bacillus subtilis (LMG S-15136) iegūto fermentu preparātu endo-1,4-beta-ksilanāzi. Beztermiņa atļauju piešķīra ar Komisijas Regulu (EK) Nr. 1259/2004 (4) attiecībā uz gaļas cāļiem, ar Komisijas Regulu (EK) Nr. 1206/2005 (5) - attiecībā uz sivēniem (atšķirtiem), ar Komisijas Regulu (EK) Nr. 516/2007 (6) - attiecībā uz nobarojamām cūkām un gaļas tītariem un atļauju uz desmit gadiem attiecībā uz pīlēm piešķīra ar Komisijas Regulu (EK) Nr. 242/2007 (7). Pamatojot pieteikumu par beztermiņa atļaujas piešķiršanu minētā fermentu preparāta izmantošanai dējējvistām, iesniedza jaunus datus. Novērtējums liecina, ka Direktīvas 70/524/EEK 3.a pantā paredzētie šādas atļaujas piešķiršanas nosacījumi ir ievēroti. Tādējādi minēto fermentu preparātu, kas norādīts šīs regulas I pielikumā, jāatļauj izmantot bez termiņa ierobežojuma.
(6)
Ar Komisijas Regulu (EK) Nr. 1436/98 (8) piešķīra pagaidu atļauju dējējvistu, nobarojamo cūku un atšķirtu sivēnu barībā izmantot no Trichoderma longibrachiatum (IMI SD 135) iegūto fermentu preparātu endo-1,4-beta-ksilanāzi. Beztermiņa atļauju piešķīra ar Komisijas Regulu (EK) Nr. 2148/2004 (9) attiecībā uz gaļas cāļiem un ar Komisijas Regulu (EK) Nr. 828/2007 (10) attiecībā uz gaļas tītariem. Pamatojot pieteikumu par beztermiņa atļaujas piešķiršanu minētā fermentu preparāta izmantošanai dējējvistām un atšķirtiem sivēniem, iesniedza jaunus datus. Novērtējums liecina, ka Direktīvas 70/524/EEK 3.a pantā paredzētie šādas atļaujas piešķiršanas nosacījumi ir ievēroti. Tādējādi minēto fermentu preparātu, kas norādīts šīs regulas II pielikumā, jāatļauj izmantot bez termiņa ierobežojuma.
(7)
Ar Regulu (EK) Nr. 2148/2004 piešķīra pagaidu atļauju sivēnu (atšķirtu) un gaļas pīļu barībā izmantot no Penicillium funiculosum (IMI SD 101) iegūto fermentu preparātu endo-1,3(4)-beta-glikanāzi un endo-1,4-beta-ksilanāzi. Beztermiņa atļauju piešķīra ar Regulu (EK) Nr. 1259/2004 attiecībā uz gaļas cāļiem, ar Komisijas Regulu (EK) Nr. 943/2005 (11) - attiecībā uz dējējvistām un gaļas tītariem un ar Regulu (EK) Nr. 1206/2005 - attiecībā uz nobarojamām cūkām. Pamatojot pieteikumu par beztermiņa atļaujas piešķiršanu minētā fermentu preparāta izmantošanai gaļas pīlēm un atšķirtiem sivēniem, iesniedza jaunus datus. Novērtējums liecina, ka Direktīvas 70/524/EEK 3.a pantā paredzētie šādas atļaujas piešķiršanas nosacījumi ir ievēroti. Tādējādi minēto fermentu preparātu, kas norādīts šīs regulas III pielikumā, jāatļauj izmantot bez termiņa ierobežojuma.
(8)
Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO REGULU.
1. pants
Fermentu grupas preparātu, kas norādīts I pielikumā, bez termiņa ierobežojuma atļauts izmantot par dzīvnieku barības piedevu, ievērojot minētajā pielikumā paredzētos nosacījumus.
2. pants
Fermentu grupas preparātu, kas norādīts II pielikumā, bez termiņa ierobežojuma atļauts izmantot par dzīvnieku barības piedevu, ievērojot minētajā pielikumā paredzētos nosacījumus.
3. pants
Fermentu grupas preparātu, kas norādīts III pielikumā, bez termiņa ierobežojuma atļauts izmantot par dzīvnieku barības piedevu, ievērojot minētajā pielikumā paredzētos nosacījumus.
4. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2009. gada 20. aprīlī

Labels: 0
16
17
6